pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรม มอบน้ำตาลทราย จำนวน 3,150 กิโลกรัม และขนมปัง จำนวน 1,200 ชิ้น เพื่อนำไปประกอบอาหารและแจกจ่ายประชาชนที่มาร่วมถวายสักการะพระบรมศพฯ
วันศุกร์ที่ 11 สิงหาคม 2560
รัฐบาลโดยกระทรวงอุตสาหกรรม มอบน้ําตาลทราย จํานวน 3,150 กิโลกรัม และขนมปัง จํานวน 1,200 ชิ้น เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพฯ
รัฐบาลโดยกระทรวงอุตสาหกรรม มอบน้ําตาลทราย จํานวน 3,150 กิโลกรัม และขนมปัง จํานวน 1,200 ชิ้น เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพฯ ณ บริเวณท้องสนามหลวง
วันนี้ (11 สิงหาคม 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม และเจ้าหน้าที่จากหน่วยงานในสังกัดกระทรวงอุตสาหกรรม มอบน้ําตาลทราย จํานวน 3,150 กิโลกรัม และขนมปัง จํานวน 1,200 ชิ้น จากสํานักงานอุตสาหกรรมจังหวัดสมุทรปราการเป็นผู้สนับสนุน ให้กับผู้แทน กอร.รส เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช โดยมี พ.อ.สุทัศน์ นาคพันธ์ ผู้ช่วยผู้บังคับบัญชาสั่งการ เป็นผู้รับมอบ ณ บริเวณท้องสนามหลวง
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจสถานการณ์อุทกภัย เพื่อติดตามการช่วยเหลือ และแก้ไขปัญหาผู้ประสบอุทกภัยจังหวัดนครศรีธรรมราช
วันพฤหัสบดีที่ 2 พฤศจิกายน 2560
นายกรัฐมนตรีเตรียมลงพื้นที่ตรวจสถานการณ์อุทกภัย เพื่อติดตามการช่วยเหลือ และแก้ไขปัญหาผู้ประสบอุทกภัยจังหวัดนครศรีธรรมราช
พลเอก ประยุทธ์ จันทร์โอชา นายกรัฐมนตรีพร้อมคณะ มีกําหนดการลงพื้นที่ตรวจสถานการณ์อุทกภัย เพื่อติดตามการช่วยเหลือและแก้ไขปัญหาผู้ประสบอุทกภัยจังหวัดนครศรีธรรมราช
ในวันที่ 3 พฤศจิกายน 2560 พลเอก ประยุทธ์ จันทร์โอชา นายกรัฐมนตรี มีกําหนดการเดินทางไปตรวจราชการจังหวัดนครศรีธรรมราช เพื่อติดตามการให้ความช่วยเหลือและแก้ไขปัญหา พร้อมพบปะให้กําลังใจผู้ประสบอุทกภัย จังหวัดนครศรีธรรมราช โดยมีกําหนดการดังนี้
เวลา 07.00 น. นายกรัฐมนตรีพร้อมคณะเดินทางโดยเครื่องบิน Embraer บ.ท. 135 จากท่าอากาศยานทหาร 2 กองบิน 6 (บน.6) ไปยังท่าอากาศยานนครศรีธรรมราช เมื่อถึงท่าอากาศยานนครศรีธรรมราช นายกรัฐมนตรีเดินทางโดยรถยนต์ไปยังวัดพระมหาธาตุวรมหาวิหาร เพื่อกราบสักการะพระบรมธาตุนครศรีธรรมราช ก่อนเดินทางไปยังศูนย์ประสานการพัฒนาพื้นที่ลุ่มน้ําปากพนังอันเนื่องมาจากพระราชดําริ เพื่อเป็นประธานการประชุมและมอบนโยบายให้แก่ผู้ว่าราชการจังหวัดของภาคใต้ และส่วนราชการที่เกี่ยวข้อง พร้อมรับฟังปัญหา อุปสรรค ในการดําเนินการป้องกันและแก้ไขปัญหาอุทกภัยจากหน่วยงานที่เกี่ยวข้อง
จากนั้น เวลาประมาณ 13.00 น. นายกรัฐมนตรี พบปะประชาชนที่ศูนย์ประสานการพัฒนาพื้นที่ลุ่มน้ําปากพนังอันเนื่องมาจากพระราชดําริ แล้วออกเดินทางจากไปตรวจเยี่ยมโครงการประตูระบายน้ําอุทกวิภาชประสิทธิ์
ในเวลาประมาณ 16.10 น. นายกรัฐมนตรีพร้อมคณะเดินทางจากท่าอากาศยานนครศรีธรรมราชกลับมายังกรุงเทพมหานคร
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ยืนยันไม่เปลี่ยนแปลงจุดยืน “แบน 3 สารเคมี” พบแนวโน้มผู้ป่วยสูงขึ้น
วันพฤหัสบดีที่ 28 พฤศจิกายน 2562
สธ. ยืนยันไม่เปลี่ยนแปลงจุดยืน “แบน 3 สารเคมี” พบแนวโน้มผู้ป่วยสูงขึ้น
กระทรวงสาธารณสุข ยืนยันไม่เปลี่ยนแปลงจุดยืนการแบน 3 สารเคมี ตามมติที่ประชุมคณะกรรมการวัตถุอันตราย เมื่อวันที่ 22 ตุลาคม 2562 ห่วงสุขภาพประชาชน พบผู้ป่วยจากสารเคมีแนวโน้มเพิ่มสูงขึ้น
กระทรวงสาธารณสุข ยืนยันไม่เปลี่ยนแปลงจุดยืนการแบน 3 สารเคมี ตามมติที่ประชุมคณะกรรมการวัตถุอันตราย เมื่อวันที่ 22 ตุลาคม 2562 ห่วงสุขภาพประชาชน พบผู้ป่วยจากสารเคมีแนวโน้มเพิ่มสูงขึ้น
วันนี้ (28 พฤศจิกายน 2562) ที่กระทรวงนายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ และนายแพทย์ไพศาล ดั่นคุ้ม เลขาธิการคณะกรรมการอาหารและยา ร่วมกันแถลงจุดยืนกระทรวงสาธารณสุขต่อการแบน 3 สารเคมีทางการเกษตร ว่า คณะกรรมการฯ ที่เป็นผู้แทนจากกระทรวงสาธารณสุข ได้ยืนยันในที่ประชุมคณะกรรมการวัตถุอันตรายวานนี้ (27 พฤศจิกายน 2562) ยืนยันตามมติเดิมในการประชุมเมื่อวันที่ 22 ตุลาคม 2562 ที่ให้แบนสารเคมีอันตราย 3 สาร มีการรับรองมติการประชุมไปแล้ว และได้ให้ข้อมูลถึงผลกระทบต่อสุขภาพทั้งเกษตรกรและประชาชน รวมทั้งจากการประชุมทางไกลกับผู้อํานวยการโรงพยาบาล และนายแพทย์สํานักงานสาธารณสุขจังหวัดทั่วประเทศ ทุกคนมีความห่วงใยที่พบผู้ป่วยจากสารเคมีแนวโน้มเพิ่มสูงขึ้น โดยเฉพาะในจังหวัดที่มีการปลูกพืชเศรษฐกิจ 4 ชนิด เช่นที่โรงพยาบาลน่านจากเดิมพบผู้ป่วยปีละ 40 คนเพิ่มเป็นเดือนละ 25 คน
สําหรับการเฝ้าระวังพืชผักผลไม้ของกรมวิทยาศาสตร์การแพทย์พบสารเคมีตกค้างหลายชนิด เช่นที่จังหวัดพิษณุโลกพบสารพาราควอตตกค้างในกะหล่ําปลี 0.21 มิลลิกรัมต่อกิโลกรัม สูงเกินค่ามาตรฐานที่กําหนดไว้ไม่เกิน 0.01 มิลลิกรัมต่อกิโลกรัม ถึง 20 เท่า ซึ่งจะมีผลกระทบต่อสุขภาพประชาชนทั้งระยะสั้นและระยะยาว รวมทั้งมีผลต่อทารกในครรภ์
กระทรวงสาธารณสุข ได้เพิ่มมาตรการดูแลสุขภาพประชาชน โดยให้กรมวิทยาศาสตร์การแพทย์ ร่วมกับกรมสนับสนุนบริการสุขภาพ พัฒนาศักยภาพ อสม. 80,000 คน ให้เป็น อสม.วิทยาศาสตร์การแพทย์ สุ่มตรวจพืชผักผลไม้ แหล่งน้ําธรรมชาติ ตรวจหาสารพาราควอตด้วยชุดทดสอบเบื้องต้น และเพิ่มศักยภาพโรงพยาบาลในการดูแลรักษาผู้ป่วยจากสารพิษ โดยประสานกับศูนย์พิษวิทยาโรงพยาบาลรามาธิบดี และสถาบันการศึกษาที่เกี่ยวข้อง รวมทั้งให้สํานักงานคณะกรรมการอาหารและยา เข้มข้นความปลอดภัยของผัก ผลไม้ อาหารในประเทศ และที่นําเข้าจากต่างประเทศที่ด่านตรวจผ่านแดน 52 ด่าน
“จุดยืนของกระทรวงสาธารณสุขไม่เคยเปลี่ยนแปลง ต่อการแบน 3 สาร ต่อจากนี้ไปจะเน้นการดูแลสุขภาพประชาชนให้เข้มข้นยิ่งขึ้น เพื่อป้องกันผลกระทบที่จะเกิดกับเยาวชนรุ่นหลัง ทั้งจากพัฒนาการล่าช้า และโรคต่าง ๆ เช่น โรคสมองเสื่อม มะเร็ง” นายแพทย์สุขุมกล่าว
สําหรับการประชุมคณะกรรมการเมื่อวันที่ 27 พฤศจิกายน 2562 ผู้แทนกระทรวงสาธารณสุขได้ยืนยันต่อที่ประชุมหลายครั้งว่า ยังคงยืนตามมติเดิมแบน 3สาร และขอให้คํานึงถึงผลกระทบต่อสุขภาพประชาชนตามข้อมูลที่มีจํานวนมากและชัดเจน ที่เคยได้นําเสนอไปก่อนหน้านี้แล้ว พร้อมขอให้คงมติคณะกรรมการในการแบนสารเคมีอันตราย 3 สารเหมือนเดิม
************************************** 28 พฤศจิกายน 2562
*************************************
รัฐบาลไทย-ข่าวทำเนียบรัฐบาล-กรุงไทยเปิดตลาดนัดไร้เงินสดที่กระทรวงการคลัง
วันอังคารที่ 26 ธันวาคม 2560
กรุงไทยเปิดตลาดนัดไร้เงินสดที่กระทรวงการคลัง
ปลัดกระทรวงการคลัง และประธานกรรมการธนาคารกรุงไทย เป็นประธานเปิดงาน MOF Cashless Market ตลาดนัดกระทรวงการคลัง เพื่อขยายการให้บริการ KRUNGTHAI QR Code ในการชําระเงินไปยังตลาดนัดต่างๆ
ดร.สมชัย สัจจพงษ์ ปลัดกระทรวงการคลัง และประธานกรรมการธนาคารกรุงไทย เป็นประธานเปิดงาน MOF Cashless Market ตลาดนัดกระทรวงการคลัง เพื่อขยายการให้บริการ KRUNGTHAI QR Code ในการชําระเงินไปยังตลาดนัดต่างๆ สร้างประสบการณ์ให้กับประชาชนและร้านค้า ในการก้าวสู่สังคมไร้เงินสด เพิ่มความสะดวกสบายและลดปัญหาการจัดการเงินสด ซึ่งธนาคารกรุงไทยมีแผนสร้างถนนไร้เงินสดให้ครอบคลุมทุกจังหวัดทั่วประเทศ โดยมี นายลือชัย ชัยปริญญา รองกรรมการผู้จัดการใหญ่ ผู้บริหารสายงาน สานงายเครือข่ายธุรกิจขนาดเล็กและรายย่อย และผู้บริหารธนาคารร่วมงาน เมื่อวันที่ 26 ธันวาคม 2560
ดร.สมชัย สัจจพงษ์ ให้สัมภาษณ์ว่า กระทรวงการคลังมีภารกิจอันสําคัญในการเป็นเสาหลักทางเศรษฐกิจเพื่อการพัฒนาอย่างยั่งยืน และสนับสนุนนโยบาย National e-Payment ของรัฐบาล เพื่อส่งเสริมให้ประเทศไทยก้าวสู่สังคมไร้เงินสด โดยการผลักดันโครงการด้าน Digital Innovation ให้เกิดขึ้นเป็นรูปธรรม เริ่มต้นจากระดับองค์กรให้ข้าราชการในสังกัดกระทรวงการคลังได้เรียนรู้ทดลองใช้ และขยายผลไปยังโครงการต่างๆ ให้ประชาชนได้เข้าถึงบริการที่สะดวก รวดเร็ว ปลอดภัย และสามารถตรวจสอบได้ โดยได้รับความร่วมมือธนาคารกรุงไทย เพื่อให้ภารกิจของกระทรวงการคลังบรรลุเป้าหมาย ซึ่ง MOF Cashless Market เป็นหนึ่งตัวอย่างในการสนับสนุนนโยบายของรัฐบาลในการก้าวสู่สังคมไร้เงินสด
นายลือชัย ชัยปริญญา เปิดเผยว่า ที่ผ่านมาธนาคารกรุงไทย ได้เปิดตัว MOF Digital Canteen ซึ่งเป็นหน่วยงานราชการแห่งแรกของประเทศที่เดินหน้าตามนโยบาย Thailand 4.0 หลังจากนั้นธนาคารได้ขยาย Digital Canteen ไปยังหน่วยราชการต่างๆ เช่น ทําเนียบรัฐบาล กรมควบคุมโรค กระทรวงสาธารณสุข กรมสรรพากร โดยได้รับการตอบรับเป็นอย่างดี เนื่องจากการชําระเงินด้วย KRUNGTHAI QR Code สามารถรับชําระได้จากทุกธนาคาร อีกทั้งร้านค้าไม่ต้องยุ่งยากในการทอนเงิน และจะได้รับการแจ้งเตือนทันทีเมื่อได้รับเงิน พร้อมสรุปยอดขายรายวันผ่านแอปพลิเคชั่น “เป๋าตุง กรุงไทย” ทางด้านลูกค้าก็สามารถชําระเงินผ่าน KTB netbank ได้ง่ายมากเพียง 3 ขั้นตอนเท่านั้น ซึ่งถือว่าสั้นที่สุดเมื่อเทียบกับธนาคารอื่น และธนาคารจะยกระดับประสบการณ์ของผู้ซื้อผ่านแอปพลิเคชั่น “เป๋าตัง” แค่ Tap and Go หรือแตะเพื่อจ่าย โดยการนําเอา Fingerprint มาใช้เพื่อยืนยันการชําระเงิน ช่วยตอบโจทย์ด้านความสะดวกรวดเร็วมากยิ่งขึ้น
สําหรับการเปิดตัวตลาดนัดไร้เงินสดที่กระทรวงการคลังในครั้งนี้ เป็นอีกหนึ่งก้าวสําคัญที่ธนาคารจะขยายการชําระเงินด้วย KRUNGTHAI QR Code ไปยังตลาดนัดแห่งต่างๆ ตามโครงการสร้างถนนไร้เงินสดทุกจังหวัดทั่วประเทศภายในปี 2561 ซึ่งธนาคารได้ลงพื้นที่ เช่น จ.สุพรรณบุรี จ.พระนครศรีอยุธยา จ.กระบี่ จ.หาดใหญ่ จ.ขอนแก่น จ.เชียงใหม่ เพื่อสร้างความรู้ความเข้าใจกับร้านค้า เกี่ยวกับการใช้งานและประโยชน์ของ QR Code ที่ช่วยอํานวยความสะดวกให้ซื้อง่าย ขายคล่อง ลดความยุ่งยากในการบริการจัดการเงินสด
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 2/2560
วันพฤหัสบดีที่ 12 มกราคม 2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 2/2560
ภายหลังเสร็จสิ้นการประชุมฯ เมื่อเวลาประมาณ 16.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
วันนี้ (12 มกราคม 2560) เวลา 14.00 น. ณ ห้องโถงกลาง ชั้น 1 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 2/2560
ภายหลังเสร็จสิ้นการประชุมฯ เมื่อเวลาประมาณ 16.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
ประธานแจ้งให้ที่ประชุมทราบว่า การประเมินผลการปฏิบัติงานของ กอร.รส. ซึ่งได้อํานวยความสะดวกแก่ประชาชนที่มาร่วมถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 ณ พระที่นั่งดุสิตมหาปราสาท ภายในพระบรมมหาราชวัง สามารถบริหารจัดการเป็นไปด้วยความเรียบร้อยตามแผนที่กําหนดไว้ ซึ่งโดยภาพรวมมีประชาชนเดินทางเข้ามาถวายบังคมพระบรมศพฯ วันละประมาณ 40,000 - 50,000 คน
ทั้งนี้ ในที่ประชุมได้หารือถึงการจัดเตรียมพื้นที่ท้องสนามหลวงสําหรับการจัดสร้างพระเมรุมาศฯ โดยจะมีการกันพื้นที่ในบริเวณท้องสนามหลวงเพิ่มขึ้น เพราะว่ามีความจําเป็นต้องใช้พื้นที่ดังกล่าวไว้สําหรับการจัดงานพระราชพิธีพืชมงคลจรดพระนังคัลแรกนาขวัญในช่วงเดือนพฤษภาคมที่จะถึงนี้ ที่ประชุมจึงได้มอบหมายให้ กอร.รส. ไปประสานกับหน่วยงานที่เกี่ยวข้องในการจัดเตรียมพื้นที่สําหรับประชาชนที่จะมาร่วมถวายบังคมพระบรมศพฯ ว่าจะจัดรูปแบบอย่างไรบ้าง ซึ่งทางกรุงเทพมหานครได้เสนอว่าเห็นควรใช้พื้นที่บริเวณถนนราชดําเนินด้านใดด้านหนึ่งสําหรับรองรับประชาชนที่มารอเข้าถวายบังคมพระบรมศพฯ
พร้อมกันนี้ รัฐมนตรีประจําสํานักนายกรัฐมนตรีได้กล่าวขอบคุณกลุ่มจิตอาสาต่าง ๆ ที่ให้การสนับสนุนกับทางราชการมาโดยตลอดและต่อเนื่อง และยังมีส่วนช่วยทางเจ้าหน้าที่ของรัฐในการแจกจ่ายอาหารพร้อมเครื่องดื่มให้พี่น้องประชาชนที่มาร่วมงานถวายบังคมพระบรมศพฯ ซึ่งทาง ศตส. พร้อมที่จะขอรับการสนับสนุนจากกลุ่มจิตอาสา ต่อไป
นอกจากนี้ ที่ประชุมยังมีการหารือกรณีที่ทาง อบต. นําประชาชนในชุมชนของตนเองเพื่อเดินทางมาร่วมถวายบังคมพระบรมศพฯ ซึ่งทาง ศตส. ขอความร่วมมือให้ทาง อบต. ประสานไปยังทางจังหวัด เพื่อให้ทางจังหวัดได้แจ้งกําหนดการมายังทาง ศตส. เพื่อที่ทาง ศตส. จะได้มอบหมายให้ กอร.รส. ในการกํากับดูแลและอํานวยความสะดวกในเรื่องต่าง ๆ ที่เกี่ยวข้อง ทั้งนี้เพื่อความเป็นระเบียบและความปลอดภัยของพี่น้องประชาชนที่เดินทางเข้ามาถวายบังคมพระบรมศพฯ
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีรับฟังบรรยายสรุปการปรับปรุงและพัฒนาบึงบอระเพ็ด เน้นย้ำให้เร่งดำเนินการแก้ปัญหาการบุกรุก การใช้ประโยชน์เป็นที่ดินทำกิน และเพิ่มพื้นที่เป็นแหล่งกักเก็บน้ำ
วันจันทร์ที่ 11 มิถุนายน 2561
นายกรัฐมนตรีรับฟังบรรยายสรุปการปรับปรุงและพัฒนาบึงบอระเพ็ด เน้นย้ําให้เร่งดําเนินการแก้ปัญหาการบุกรุก การใช้ประโยชน์เป็นที่ดินทํากิน และเพิ่มพื้นที่เป็นแหล่งกักเก็บน้ํา
นายกรัฐมนตรีรับฟังการบรรยายสรุปการปรับปรุงและพัฒนาบึงบอระเพ็ด เน้นย้ําเร่งดําเนินการแก้ปัญหาการบุกรุก การใช้ประโยชน์เป็นที่ดินทํากิน และการเพิ่มพื้นที่เป็นแหล่งกักเก็บน้ํา พร้อมแสดงความห่วงใยในความอุดมสมบูรณ์ของระบบนิเวศ
วันนี้ (11 มิถุนายน 2561) เวลาประมาณ 15.30 น. บนรถไฟขบวนพิเศษจากสถานีรถไฟอําเภอชุมแสงไปยังสถานีรถไฟนครสวรรค์ พลเอก ประยุทธ์ จันทร์โอชา นายกรัฐมนตรี รับฟังการบรรยายสรุปการปรับปรุงและพัฒนาบึงบอระเพ็ด โดยมีนายทองเปลว กองจันทร์ อธิบดีกรมชลประทาน บรรยายสรุปผลการดําเนินงานและการพัฒนาบึงบอระเพ็ดว่า เนื่องจากพื้นที่ประสบปัญหาขาดแคลนน้ําจากความต้องการใช้น้ําที่เพิ่มสูงขึ้น ทั้งเพื่อการเกษตร การอุปโภค บริโภค และการประมง นอกจากนี้ยังมีปัญหาการบุกรุกพื้นที่ และตะกอนสะสมอีกด้วย กรมชลประทานจึงมีแผนพัฒนาบึงบอระเพ็ด โดยมีแผนงานสํารวจและจัดทําแผนที่ การขุดลอกตะกอนในบึง ขุดคลองดักตะกอนแนวขอบบึง ขุดบึงบอระเพ็ดลักษณะเป็น Deep Pool ปรับปรุงคลองบอระเพ็ด เพิ่มปริมาณน้ําเก็บกักโดยปรับปรุงฝายเดิมเป็นฝายพับได้ รวมทั้งการพัฒนาพื้นที่ต้นน้ํา ทั้งนี้ คณะกรรมการฟื้นฟูอนุรักษ์และพัฒนาบึงบอระเพ็ด จังหวัดนครสวรรค์ มียุทธศาสตร์การพัฒนา 4 ด้าน ได้แก่ 1) ยุทธศาสตร์ด้านการแก้ไขปัญหาการบุกรุก และการใช้ประโยชน์ในบึงบอระเพ็ด 2) ยุทธศาสตร์ด้านบริหารจัดการทรัพยากรธรรมชาติและสิ่งแวดล้อม 3) ยุทธศาสตร์ด้านการบริหารจัดการน้ํา และ 4) ยุทธศาสตร์ด้านการบริหารขับเคลื่อนแบบบูรณาการ
ภายหลังจากรับฟังการบรรยายสรุป นายกรัฐมนตรีได้มอบหมายให้มีการพัฒนาบึงบอระเพ็ดอย่างบูรณาการ แก้ไขปัญหาการบริหารจัดการ และคํานึงถึงผลกระทบที่อาจจะเกิดขึ้นกับระบบนิเวศ คํานึงถึงความอุดมสมบูรณ์ของทรัพยากรธรรมชาติ โดยให้ประสานกับคณะกรรมการฟื้นฟูอนุรักษ์และพัฒนาบึงบอระเพ็ด จังหวัดนครสวรรค์ และหน่วยงานที่เกี่ยวข้องเพื่อดําเนินการแก้ไขปัญหาความเดือดร้อนของประชาชนในพื้นที่ให้แล้วเสร็จโดยเร็ว พร้อมกับเน้นย้ําให้เร่งดําเนินการเกี่ยวกับปัญหาการบุกรุก การใช้ประโยชน์เป็นที่ดินทํากิน และการเพิ่มพื้นที่เป็นแหล่งกักเก็บน้ําด้วย
บึงบอระเพ็ด เป็นแหล่งท่องเที่ยวที่สวยงาม และเป็นบึงทะเลสาบน้ําจืดขนาดใหญ่ที่สุดในประเทศไทย มีเนื้อที่ 132,737 ไร่ อยู่ในพื้นที่สามอําเภอของจังหวัดนครสวรรค์ ได้แก่ อําเภอเมืองนครสวรรค์ อําเภอท่าตะโก และอําเภอชุมแสง โดยกรมชลประทานวางแผนโครงการบริหารจัดการน้ําอย่างเป็นระบบ มีการออกแบบคลองดักตะกอนและจุดทิ้งดินเพื่อปรับปรุงภูมิทัศน์โดยรอบ นอกจากนี้ บึงบอระเพ็ดยังเป็นสถานที่ท่องเที่ยวที่สําคัญของจังหวัดนครสวรรค์ อุดมด้วยพืชและสัตว์นานาชนิด ทั้งยังเป็นแหล่งเพาะพันธุ์สัตว์น้ําวัยอ่อนให้กับแม่น้ําเจ้าพระยา และเป็นถิ่นอาศัยหากินสร้างรังวางไข่ของนกนานาชนิด ซึ่งจังหวัดนครสวรรค์มีการพิจารณารูปแบบการพัฒนาอย่างครบวงจรตั้งแต่ต้นทาง กลางทาง และปลายทาง โดยการกําหนดขอบเขตควบคุมและพัฒนาบึง ฟื้นฟูและปรับปรุงให้เป็นแก้มลิงของประเทศ พัฒนาเป็นแหล่งผลิตสัตว์น้ําจืดโดยการส่งเสริม วิจัย พัฒนาและนํานวัตกรรมมาใช้ รวมทั้งการพัฒนาการท่องเที่ยวเชิงอนุรักษ์ครบวงจร และมีระบบบริหารจัดการเพื่อความยั่งยืน
-----------------------
สํานักโฆษก
รัฐบาลไทย-ข่าวทำเนียบรัฐบาล-กอช. แจงทายาทหรือผู้รับผลประโยชน์ มีสิทธิรับเงินออมของสมาชิกที่เสียชีวิตคืนได้ทั้งจำนวน
วันจันทร์ที่ 4 กันยายน 2560
กอช. แจงทายาทหรือผู้รับผลประโยชน์ มีสิทธิรับเงินออมของสมาชิกที่เสียชีวิตคืนได้ทั้งจํานวน
กองทุนการออมแห่งชาติ (กอช.) แจงทายาทหรือผู้รับผลประโยชน์ มีสิทธิรับเงินออมของสมาชิกที่เสียชีวิตคืนได้ทั้งจํานวน โดยสามารถดําเนินการผ่านทาง 4 ธนาคาร ทุกสาขาทั่วประเทศ
นางสาวโสภาวดี เลิศมนัสชัย รักษาการแทนเลขาธิการคณะกรรมการกองทุนการออมแห่งชาติ หรือ กอช. กล่าวว่า กอช. เป็นโอกาสการออมของผู้มีรายได้น้อยหรือผู้มีอาชีพอิสระที่ไม่ได้มีเงินเดือนประจํา โดยมีกลไกคือเริ่มออมให้เร็ว เมื่อมีเวลาออมนานเงินออมก็จะงอกเงยขึ้นทั้งส่วนที่เป็นเงินสะสมของสมาชิกเอง เงินสมทบที่ได้จากรัฐบาล และดอกผลจากการลงทุนของทั้งเงินสะสมและเงินสมทบ เพื่อให้สมาชิกมีเงินออมมากพอจนมีสิทธิได้รับบํานาญเมื่ออายุครบ 60 ปี และรับทุกเดือนตลอดชีวิต
หากสมาชิกเสียชีวิต ทั้งก่อนอายุครบ 60 ปี และเมื่อเริ่มรับบํานาญหลังจากอายุครบ 60 ปีแล้ว ผู้เป็นทายาทหรือผู้รับผลประโยชน์สามารถขอรับเงินออมของสมาชิกผู้เสียชีวิตคืนจาก กอช. ได้ทั้งจํานวน ประกอบด้วย เงินสะสม หรือเงินต้นที่สมาชิกออมเอง พร้อมดอกผล และเงินสมทบที่รัฐบาลให้สมาชิก พร้อมดอกผล ซึ่งผู้รับผลประโยชน์ตามรายชื่อที่สมาชิกแจ้งไว้ต่อ กอช. จะได้รับเงินคืนไปทั้งหมดในครั้งเดียว กรณีสมาชิกไม่ได้แจ้งชื่อผู้รับผลประโยชน์ไว้ กอช. จะจ่ายเงินคืนให้กับทายาทตามที่กฎหมายกําหนด หากสืบแล้วไม่พบทายาทตามลําดับขั้นของกฎหมาย เงินออมทั้งหมดของสมาชิกจึงจะตกเป็นเงินกองทุน ดังนั้น สมาชิกจึงควรระบุรายชื่อผู้รับประโยชน์ไว้ให้ครบถ้วน หากสมาชิกเกิดเสียชีวิตขึ้นมาผลประโยชน์ของการออมทั้งหมดจะได้ตกเป็นของบุคคลตามความประสงค์ของสมาชิกอย่างแท้จริง ทั้งนี้ เมื่อสมาชิก กอช. เสียชีวิต ทายาทหรือผู้รับผลประโยชน์สามารถติดต่อแจ้งความประสงค์ขอรับเงินในกองทุนของสมาชิกผู้เสียชีวิตคืนได้ ณ ที่ทําการสาขาธนาคารหน่วยรับสมัครทั้ง 4 ธนาคาร สาขาใดก็ได้ โดยไม่จําเป็นต้องติดต่อ ณ สาขาที่ได้สมัครสมาชิกไว้ในครั้งแรก
ขอทราบรายละเอียดเพิ่มเติมเกี่ยวกับการขอรับเงินคืนเมื่อสมาชิกเสียชีวิตได้ที่ ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ หรือโทร.สอบถามที่ กอช. สายด่วนเงินออม 02-017-0789 ในวันและเวลาทําการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-กรมสรรพากรเตือนใกล้สิ้นสุดเวลายื่นแบบแสดงรายการภาษีเงินได้นิติบุคคลครึ่งปี (ภ.ง.ด.51) ปี 2561
วันพฤหัสบดีที่ 16 สิงหาคม 2561
กรมสรรพากรเตือนใกล้สิ้นสุดเวลายื่นแบบแสดงรายการภาษีเงินได้นิติบุคคลครึ่งปี (ภ.ง.ด.51) ปี 2561
บริษัทหรือห้างหุ้นส่วนนิติบุคคลที่มีรอบระยะเวลาบัญชีสิ้นสุดในวันที่ 31 ธันวาคม 2561 สามารถยื่นแบบ ภ.ง.ด. 51พร้อมชําระภาษี ณ สํานักงานสรรพากรพื้นที่สาขา ในท้องที่ที่สํานักงานใหญ่ตั้งอยู่ ได้ถึงวันศุกร์ที่ 31 สิงหาคม 2561
กรมสรรพากรขอประชาสัมพันธ์ให้บริษัทหรือห้างหุ้นส่วนนิติบุคคลทราบว่า ขณะนี้ใกล้หมดเวลายื่นแบบแสดงรายการภาษีเงินได้นิติบุคคลครึ่งปี (ภ.ง.ด.51) สําหรับบริษัทหรือห้างหุ้นส่วนนิติบุคคลที่มีรอบระยะเวลาบัญชีสิ้นสุดในวันที่ 31 ธันวาคม 2561 บริษัทฯ สามารถยื่นแบบ ภ.ง.ด. 51 ให้สอดคล้องกับสภาพข้อเท็จจริงของกิจการ พร้อมชําระภาษี ณ สํานักงานสรรพากรพื้นที่สาขา ในท้องที่ที่สํานักงานใหญ่ตั้งอยู่ ได้ถึงวันศุกร์ที่ 31 สิงหาคม 2561 หรือยื่นแบบพร้อมชําระภาษีผ่านทางระบบอินเทอร์เน็ตที่ www.rd.go.th ได้จนถึงวันจันทร์ที่ 10 กันยายน 2561
ทั้งนี้ บริษัทฯ สามารถ Download แบบ ภ.ง.ด.51 พร้อมทั้งศึกษาวิธีการกรอกแบบแสดงรายการฯ ได้จากเว็บไซต์กรมสรรพากร www.rd.go.th หัวข้อ DOWNLOAD > แบบแสดงรายการภาษี แบบคําร้อง/คําขอต่างๆ > ภาษีเงินได้นิติบุคคล หรือด้วยการ Scan QR Code ที่อยู่ด้านหน้าแบบแสดงรายการฯ
หากมีข้อสงสัยสามารถสอบถามรายละเอียดเกี่ยวกับการยื่นแบบ ภ.ง.ด.51 ได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากร จะได้ดําเนินการตรวจสอบข้อเท็จจริงต่อไป
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-พาณิชย์ เปิดงานมหกรรมธงฟ้าขับเคลื่อนเศรษฐกิจภูมิภาค ลดค่าครองชีพเพิ่มช่องทางการจำหน่ายสินค้า กระตุ้นเศรษฐกิจ
วันอังคารที่ 5 กันยายน 2560
พาณิชย์ เปิดงานมหกรรมธงฟ้าขับเคลื่อนเศรษฐกิจภูมิภาค ลดค่าครองชีพเพิ่มช่องทางการจําหน่ายสินค้า กระตุ้นเศรษฐกิจ
“พาณิชย์”เปิดงาน “มหกรรมธงฟ้าขับเคลื่อนเศรษฐกิจภูมิภาคจังหวัดนครราชสีมา” นําสินค้าที่จําเป็นต่อชีวิตประจําวันจําหน่ายราคาถูกกว่าท้องตลาด 20-40% ให้ประชาชนมาจับจ่ายใช้สอย ตั้งแต่ 2-6 ก.ย.นี้ ที่ตลาดเทิดไท (ตาลคู่)
คาดช่วยลดค่าครองชีพให้ประชาชนกว่า 5 ล้านบาท
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์    โดยกรมการค้าภายใน ได้ร่วมกับจังหวัดนครราชสีมา องค์กรปกครองส่วนท้องถิ่น และผู้ประกอบการภาคเอกชน จัดงาน “มหกรรมธงฟ้าขับเคลื่อนเศรษฐกิจภูมิภาคจังหวัดนครราชสีมา" ระหว่างวันที่ 2–6 กันยายน 2560 ตั้งแต่เวลา 09.00–21.00 น. ณ บริเวณตลาดเทิดไท (ตาลคู่) อําเภอเมือง จังหวัดนครราชสีมา เพื่อจัดจําหน่ายสินค้าอุปโภคบริโภคที่จําเป็นต่อการครองชีพในราคาต่ํากว่าท้องตลาดทั่วไปช่วยเหลือประชาชน ลดค่าครองชีพ รวมทั้งเป็นการเพิ่มช่องทางการจําหน่ายสินค้าให้กับผู้ประกอบการ เพื่อเพิ่มรายได้และกระตุ้นเศรษฐกิจภายในประเทศ ตามแนวทางประชารัฐของรัฐบาล
โดยในการจัดแสดงและจําหน่ายสินค้าธงฟ้าครั้งนี้ มีผู้ประกอบการนําสินค้าเข้าร่วมกว่า 300 คูหา โดยมีสินค้าอุปโภคบริโภคราคาประหยัด และสินค้าเกษตรจากผู้ผลิตและฟาร์มโดยตรง รวมทั้งอาหารสําเร็จรูปในราคาพิเศษถูกกว่าท้องตลาดทั่วไปประมาณร้อยละ 20–40 มาจําหน่ายให้กับประชาชน จํานวน 4 กลุ่ม ได้แก่ กลุ่มสินค้าอุปโภคบริโภคที่จําเป็นต่อการครองชีพ เช่น ข้าวสาร ไข่ไก่ น้ํามันพืช น้ําตาลทราย เนื้อสัตว์ สบู่ ยาสีฟัน ผงซักฟอก แชมพู อาหารสําเร็จรูป เครื่องนุ่งห่ม เป็นต้น ซึ่งจะมีการนํามาลดราคาเป็นพิเศษเพื่อช่วยเหลือผู้มีรายได้น้อย กลุ่มอาหารปรุงสําเร็จราคาประหยัดจากร้านอาหารหนูณิชย์ ราคาไม่เกิน 25-35 บาท กลุ่มสินค้าเกษตรและเกษตรแปรรูปจากเกษตรกร และศูนย์จําหน่ายสินค้าเกษตรชุมชน (Farm Outlet) เช่น ผัก ผลไม้ ผลิตภัณฑ์เกษตรแปรรูป เป็นต้น และกลุ่มสินค้า OTOP ได้แก่ อาหาร ผลิตภัณฑ์หัตถกรรมและสมุนไพรพื้นบ้าน เป็นต้น
นอกจากนี้ ในแต่ละวันจะมีสินค้าไฮไลท์ โดยลดราคาถูกเป็นพิเศษ เช่น ข้าวสาร ไข่ไก่ น้ํามันพืช น้ําตาลทราย เนื้อสัตว์ เป็นต้น มาจําหน่ายให้กับประชาชนด้วย
“การจัดงานธงฟ้าในครั้งนี้ เป็นไปตามนโยบาย่ของรัฐบาลและกระทรวงพาณิชย์ที่ต้องการช่วยลดภาระด้านค่าครองชีพให้กับประชาชน โดยคาดว่าจะสามารถลดค่าครองชีพให้กับประชาชนผู้มีรายได้น้อย ประมาณ 5 ล้านบาท”นายสนธิรัตน์กล่าว
ทั้งนี้ ในปีงบประมาณ 2560 กระทรวงพาณิชย์ ได้กําหนดจัดงานธงฟ้าระดับภูมิภาค เพื่อจัดจําหน่ายสินค้าอุปโภคบริโภคที่จําเป็นต่อการครองชีพราคาประหยัดเพื่อช่วยเหลือผู้มีรายได้น้อยในการลดค่าครองชีพ จํานวน 8 จังหวัด ได้แก่ จังหวัดพระนครศรีอยุธยา จันทบุรี ตาก กระบี่ ชุมพร เชียงราย อุบลราชธานี และนครราชสีมา
หลังจากนั้น รัฐมนตรีช่วยว่าการกระทรวงพาณิชย์ได้เดินทางไปติดตามการดําเนินงานของร้านธงฟ้าประชารัฐ ณ ร้านวงศ์มังกร และร้านไฟว์สตาร์มาร์โค อําเภอเมือง จังหวัดนครราชสีม
รัฐบาลไทย-ข่าวทำเนียบรัฐบาล-กำชับ กห.เข้มดูแลความปลอดภัย พร้อมสนับสนุนการเป็นเจ้าภาพจัดประชุมอาเซียน
วันอังคารที่ 29 มกราคม 2562
กําชับ กห.เข้มดูแลความปลอดภัย พร้อมสนับสนุนการเป็นเจ้าภาพจัดประชุมอาเซียน
เมื่อ 28 ม.ค.62 พล.อ.ประวิตร วงษ์สุวรรณ รอง นรม.และ รมว.กห. ได้กําชับ ขอให้ทุกเหล่าทัพ
เมื่อ 28 ม.ค.62 พล.อ.ประวิตร วงษ์สุวรรณ รอง นรม.และ รมว.กห. ได้กําชับ ขอให้ทุกเหล่าทัพสนับสนุนการเป็นเจ้าภาพจัดประชุมอาเซียน ในปี 2562 อย่างเต็มกําลัง ซึ่งจะมีผู้นําระดับสําคัญของหลายประเทศเข้าร่วมประชุม และมีกิจกรรมต่างๆ ร่วมกับการประชุมที่จะเกิดขึ้นในพื้นที่ต่างๆ ทั่วประเทศ กว่า 180 การประชุม
โดยย้ําให้ความสําคัญกับการดูแลรักษาความมั่นคง และความปลอดภัยของผู้นําหรือผู้แทนประเทศต่าง ๆ ระหว่างพํานักในประเทศไทย และขอให้ร่วมกันรณรงค์การมีส่วนร่วมของประชาชนในการเป็นเจ้าภาพที่ดี ทั้งนี้ ให้ตระหนักและนําบทเรียนในอดีต มาพัฒนาปรับปรุงให้มีความสมบูรณ์และไม่ให้เกิด ข้อผิดพลาด กระทบต่อภาพลักษณ์ของประเทศ
รัฐบาลไทย-ข่าวทำเนียบรัฐบาล-ยักษ์ใหญ่ปิโตรเคมีลงทุนผลิตเคมีภัณฑ์ชนิดพิเศษครั้งแรกในไทย
วันพฤหัสบดีที่ 29 มิถุนายน 2560
ยักษ์ใหญ่ปิโตรเคมีลงทุนผลิตเคมีภัณฑ์ชนิดพิเศษครั้งแรกในไทย
บีโอไอให้ส่งเสริมการลงทุน 2 โครงการใหญ่รวมเงินลงทุนกว่า 20,000 ล้านบาท ผลิตผลิตภัณฑ์เคมีชนิดพิเศษครั้งแรกในประเทศไทย หวังสร้างมูลค่าเพิ่มต่อยอดวัตถุดิบจากปิโตรเคมีต้นน้ําในประเทศ และสร้างรายได้จากการส่งออกกว่า 8,000 ล้านบาท
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยว่า คณะอนุกรรมการพิจารณาโครงการของบีโอไอ ได้อนุมัติส่งเสริมการลงทุนแก่กิจการของบริษัทในเครือพีทีที โกลบอล เคมิคอล จํากัด (มหาชน)ซึ่งเป็นโครงการที่บริษัทได้ร่วมทุนกับ บริษัทคูราเร จํากัด (Kuraray Co.,LTD)
ผู้ผลิตเคมีภัณฑ์ชั้นนําของประเทศญี่ปุ่น และบริษัทซูมิโตโม คอร์ปอเรชัน (Sumitomo Corporation)  จํานวน 2 โครงการ รวมมูลค่าเงินลงทุนกว่า 20,000 ล้านบาทเพื่อผลิตผลิตภัณฑ์เคมีชนิดพิเศษที่ยังไม่เคยมีการผลิตในประเทศไทยมาก่อน และจะช่วยเพิ่มมูลค่าของผลิตภัณฑ์ปิโตรเคมีขั้นต้นของประเทศให้เกิดประโยชน์สูงสุด โดยมีการใช้วัตถุดิบที่ผลิตได้ในประเทศ มูลค่าปีละไม่ต่ํากว่า 2,800 ล้านบาท รวมถึงมีการส่งออกคิดเป็นมูลค่าไม่น้อยกว่า 8,000 ล้านบาทต่อปี
โครงการแรกเป็นการผลิตผลิตภัณฑ์พอลิเมอร์ชนิดพิเศษ ประเภทยางเทอร์โมพลาสติกจากสไตรีน ซึ่งปัจจุบันผลิตภัณฑ์ดังกล่าวเป็นที่ต้องการของตลาดทั่วโลก มีอัตราการเติบโตเฉลี่ยประมาณร้อยละ 6 ต่อปี เนื่องจากเป็นผลิตภัณฑ์ที่มีคุณสมบัติพิเศษ คือ มีความยืดหยุ่น แต่แข็งแรง เหมาะในการนําไปขึ้นรูปชิ้นงานต่างๆ ขณะเดียวกันยังทนต่อสภาพอากาศและอุณหภูมิต่างๆ ได้ดีกว่ายางเทอร์โมพลาสติกจากสไตรีนที่ใช้กันทั่วไป นอกจากนี้ยังสามารถนํากลับมาใช้ใหม่ได้โดยผ่านกระบวนการรีไซเคิล จึงเป็นที่นิยมนําไปใช้สําหรับผลิตอุปกรณ์กีฬากลางแจ้ง เช่น กระดานโต้คลื่น หรือชิ้นส่วนต่างๆ ในอุตสาหกรรมยานยนต์ อุตสาหกรรมก่อสร้าง อุตสาหกรรมเครื่องมือแพทย์ รวมถึงชิ้นส่วนเครื่องใช้ในครัวเรือน
โครงการที่สอง เป็นการผลิตเคมีภัณฑ์ชนิดพิเศษที่จะทําให้คุณสมบัติของผลิตภัณฑ์เคมีชนิดอื่นดีขึ้น เช่น เมื่อนําไปผสมในหมึกพิมพ์ ทําให้มีคุณสมบัติทนความร้อน ทนน้ํา และยังเป็นมิตรต่อสิ่งแวดล้อม
“การลงทุนของกลุ่มพีทีที โกลบอล เคมิคอล ครั้งนี้นับเป็นการผลิตผลิตภัณฑ์ใหม่ที่ใช้เทคโนโลยีขั้นสูงในกระบวนการผลิต และเป็นผลิตภัณฑ์ที่ความต้องการในตลาดโลกกําลังขยายตัวอย่างรวดเร็ว จึงนับเป็นกิจการที่ก่อให้เกิดประโยชน์และเป็นไปตามเป้าหมายของรัฐบาลที่ต้องการส่งเสริมให้เกิดอุตสาหกรรมที่มีมูลค่าเพิ่มสูงในประเทศ” นางหิรัญญา กล่าว
นอกจากนี้ ทั้ง 2 โครงการ ยังตั้งอยู่ในพื้นที่ของนิคมอุตสาหกรรมเหมราชตะวันออก (มาบตาพุด) จังหวัดระยอง ซึ่งอยู่ในพื้นที่ระเบียงเศรษฐกิจพิเศษภาคตะวันออก (อีอีซี) และเป็นหนึ่งในอุตสาหกรรมเป้าหมายของรัฐบาลที่จะนําไปสู่การเดินหน้าตามนโยบาย ประเทศไทย 4.0 รวมถึงการลงทุนในครั้งนี้แสดงให้เห็นถึงความมั่นใจของภาคเอกชนต่อการเข้าไปลงทุนในพื้นที่ ซึ่งปัจจุบันรัฐบาลกําลังเร่งเดินหน้าพัฒนาและการเตรียมความพร้อมในด้านต่างๆ เพื่อให้เกิดพื้นที่ศูนย์กลางเศรษฐกิจที่ดีที่สุด และทันสมัยที่สุดในภูมิภาคอาเซียน นอกจากนี้ยังนับเป็นโครงการนําร่องจะช่วยดึงดูดโครงการที่เกี่ยวเนื่องอื่นให้ตัดสินใจเข้าไปลงทุนในพื้นที่อีอีซีเพิ่มขึ้นในอนาคต
+++++++++++++++++++++++++++++++++++++++++++